
130 DR.30.09.13 

 
Tuan Pengerusi [Datuk Ronald Kiandee]: Saya minta Yang Berhormat Rantau 

Panjang. Kemudian Yang Berhormat Bukit Katil. Selepas itu Yang Berhormat Menteri 
menjawab. 

Tuan Manivannan a/l Gowindasamy [Kapar]: Kapar dua minit sahaja. 

 

8.45 mlm. 

Puan Hajah Siti Zailah binti Mohd. Yusoff [Rantau Panjang]: Terima kasih 

Tuan Pengerusi. 

Tuan Pengerusi [Datuk Ronald Kiandee]: Sudah cukup KPI Yang Berhormat. 

Puan Hajah Siti Zailah binti Mohd. Yusoff [Rantau Panjang]: Ya, saya. Saya 

ingin menyentuh Maksud B.48 – Kementerian Pembangunan Wanita, Keluarga dan 
Masyarakat, menyentuh butiran 010100 iaitu sebanyak RM26.7 juta lebih kurang 
menampung keperluan tambahan pembayaran utiliti dan sewa bangunan Kementerian 
Pembangunan Wanita, Keluarga dan Masyarakat di Putrajaya. Jadi, saya ingin penjelasan. 
Sepatutnya untuk sewa bangunan ini bukan dimasukkan di bawah perbekalan tambahan. 
Sepatutnya ini telah ditetapkan di dalam bajet sebab sewa bangunan ini adalah satu 
tanggungan yang kita sudah sedia diketahui. Saya ingin penjelasan berapa kos sewaan 
sebulan? Saya ingin tahu juga bangunan-bangunan yang ada di peringkat negeri. Apakah 
juga disewa oleh pihak kerajaan? 

Saya ingin penjelasan daripada pihak kementerian. Apakah kerajaan sudah ada 
perancangan untuk program-program yang berkaitan di bawah Kementerian Pembangunan 
Wanita, Keluarga dan Masyarakat ini? Contohnya dalam bantuan banjir. Ada kaitan dengan 
kebajikan. Apakah ada perancangan dengan kerjasama kementerian-kementerian yang lain 
untuk menyediakan tapak yang sesuai atau tapak tetap supaya tidak mengganggu 
bangunan sekolah yang banyak mendapat aduan kehilangan peralatan sekolah, kerosakan 
dan sebagainya. Itu yang pertama.  

Kedua, saya ingin menyentuh Butiran 070000 berkaitan dengan bantuan 
peruntukan RM100 juta untuk menampung tambahan peruntukan bantuan kebajikan 
kepada keluarga miskin, OKU dan warga emas. Saya ingin penjelasan. Selain daripada 
bantuan kewangan, apakah pihak kementerian mengadakan program motivasi diri? Ini 
kerana bagi keluarga miskin dan mereka yang kurang upaya ini, bukan semata-mata 
bantuan kewangan yang diperlukan. Mereka perlu dibimbing, dididik jiwa mereka. Jadi, 
sepatutnya pihak kementerian menyusun atur program setiap kali perjumpaan, pertemuan 
dan sebagainya. Ada sesi khas bimbingan rohani bagi mereka ataupun motivasi bagi 
mereka untuk membawa mereka lebih berjaya lagi, insya-Allah.  

Begitu juga apakah pemantauan dibuat terhadap keluarga-keluarga yang miskin 
ini? Sejauh mana pembelajaran anak-anak mereka? Sepanjang yang kita turun di bawah 
bersama, yang kita sendiri memantau, kebanyakan daripada keluarga miskin anak-anak 
mereka tercicir dalam pelajaran. Ada yang belajar separuh jalan setakat Darjah 6 dan tidak 
sambung sudah kerana kemampuan kewangan. Bayangkan hanya bantuan kewangan 
RM300 hendak tampung anak-anak sekolah. Tidak mampu, memang tidak mampu. Jadi, 
dalam keadaan ini kalau ibu bapa pula yang uzur, yang sakit kronik dan sebagainya, maka 
akhirnya anak-anak jadi mangsa. Jadi, setakat ini sejauh mana perkara ini diambil perhatian 
oleh kementerian akan kebajikan anak-anak ini supaya mereka tidak terus mewarisi 
kemiskinan ibu bapa? Sudahlah miskin harta, miskin ilmu pula. Mereka tidak ada bimbingan 
untuk mendapat ilmu yang sebaik mungkin dan peluang untuk mereka belajar sebagaimana 
orang lain. 

Begitu juga saya ingin minta penjelasan tentang semakan kadar bayaran 
sebagaimana disebut oleh Yang Berhormat yang lain supaya perkara ini disemak 
disebabkan tidak sesuai dengan keadaan ekonomi dan kos hidup yang semakin tinggi. 
Begitu juga dengan kelewatan memproses borang. Ada aduan sampai enam bulan tidak 
selesai lagi. Kalau pesakit kronik mohon bantuan kebajikan, sampai mati tidak terima lagi. 
Jadi kalau macam inilah cerita suasananya, maka sudah tentu kita tidak dapat memberi 
perkhidmatan yang berkesan. Jadi, kalau tak cukup kakitangan, kena sediakan kakitangan 



Tuan Pengerusi [Datuk Ronald Kiandee]: Saya minta Yang Berhormat Rantau Panjang. Kemudian Yang Berhormat Bukit Katil. Selepas itu Yang Berhormat Menteri menjawab. Tuan Manivannan a/l Gowindasamy [Kapar]: Kapar dua minit sahaja. 8.45 mlm. Puan Hajah Siti Zailah binti Mohd. Yusoff [Rantau Panjang]: Terima kasih Tuan Pengerusi. Tuan Pengerusi [Datuk Ronald Kiandee]: Sudah cukup KPI Yang Berhormat. Puan Hajah Siti Zailah binti Mohd. Yusoff [Rantau Panjang]: Ya, saya. Saya ingin menyentuh Maksud B.48- Kementerian Pembangunan Wanita, Keluarga dan Masyarakat, menyentuh butiran 010100 iaitu sebanyak RM26.7 juta lebih kurang menampung keperluan tambahan pembayaran utiliti dan sewa bangunan Kementerian Pembangunan Wanita, Keluarga dan Masyarakat di Putrajaya. Jadi, saya ingin penjelasan. Sepatutnya untuk sewa bangunan ini bukan dimasukkan di bawah perbekalan tambahan. Sepatutnya ini telah ditetapkan di dalam bajet sebab sewa bangunan ini adalah satu tanggungan yang kita sudah sedia diketahui. Saya ingin penjelasan berapa kos sewaan sebulan? Saya ingin tahu juga bangunan-bangunan yang ada di peringkat negeri. Apakah juga disewa oleh pihak kerajaan? Saya ingin penjelasan daripada pihak kementerian. Apakah kerajaan sudah ada perancangan untuk program-program yang berkaitan di bawah Kementerian Pembangunan Wanita, Keluarga dan Masyarakat ini? Contohnya dalam bantuan banjir. Ada kaitan dengan kebajikan. Apakah ada perancangan dengan kerjasama kementerian-kementerian yang lain untuk menyediakan tapak yang sesuai atau tapak tetap supaya tidak mengganggu bangunan sekolah yang banyak mendapat aduan kehilangan peralatan sekolah, kerosakan dan sebagainya. Itu yang pertama. Kedua, saya ingin menyentuh Butiran 070000 berkaitan dengan bantuan peruntukan RM100 juta untuk menampung tambahan peruntukan bantuan kebajikan kepada keluarga miskin, OKU dan warga emas. Saya ingin penjelasan. Selain daripada bantuan kewangan, apakah pihak kementerian mengadakan program motivasi diri? Ini kerana bagi keluarga miskin dan mereka yang kurang upaya ini, bukan semata-mata bantuan kewangan yang diperlukan. Mereka perlu dibimbing, dididik jiwa mereka. Jadi, sepatutnya pihak kementerian menyusun atur program setiap kali perjumpaan, pertemuan dan sebagainya. Ada sesi khas bimbingan rohani bagi mereka ataupun motivasi bagi mereka untuk membawa mereka lebih berjaya lagi, insya-Allah. Begitu juga apakah pemantauan dibuat terhadap keluarga-keluarga yang miskin ini? Sejauh mana pembelajaran anak-anak mereka? Sepanjang yang kita turun di bawah bersama, yang kita sendiri memantau, kebanyakan daripada keluarga miskin anak-anak mereka tercicir dalam pelajaran. Ada yang belajar separuh jalan setakat Darjah 6 dan tidak sambung sudah kerana kemampuan kewangan. Bayangkan hanya bantuan kewangan RM300 hendak tampung anak-anak sekolah. Tidak mampu, memang tidak mampu. Jadi, dalam keadaan ini kalau ibu bapa pula yang uzur, yang sakit kronik dan sebagainya, maka akhirnya anak-anak jadi mangsa. Jadi, setakat ini sejauh mana perkara ini diambil perhatian oleh kementerian akan kebajikan anak-anak ini supaya mereka tidak terus mewarisi kemiskinan ibu bapa? Sudahlah miskin harta, miskin ilmu pula. Mereka tidak ada bimbingan untuk mendapat ilmu yang sebaik mungkin dan peluang untuk mereka belajar sebagaimana orang lain. Begitu juga saya ingin minta penjelasan tentang semakan kadar bayaran sebagaimana disebut oleh Yang Berhormat yang lain supaya perkara ini disemak disebabkan tidak sesuai dengan keadaan ekonomi dan kos hidup yang semakin tinggi. Begitu juga dengan kelewatan memproses borang. Ada aduan sampai enam bulan tidak selesai lagi. Kalau pesakit kronik mohon bantuan kebajikan, sampai mati tidak terima lagi. Jadi kalau macam inilah cerita suasananya, maka sudah tentu kita tidak dapat memberi perkhidmatan yang berkesan. Jadi, kalau tak cukup kakitangan, kena sediakan kakitangan.